《嵊县次韵赵主簿》
宋代·陈著

为长于斯愧善群，那当世事日轮云。
吾宁忤俗少行志，谁忍欺民上负君。
临政可能皆冉季，读书均欲致华勋。
有澹台者良知我，嘉惠新诗不敢闻。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。